ddrg/super_eurlex huggingface dataset:
(6)

12-voldise mootor-generaatori suure kasuteguriga generaatorifunktsioon on rakendusotsusega (EL) 2017/785 juba heaks kiidetud tavapärase sisepõlemismootori jõul liikuvates sõiduautodes kasutamiseks kui innovatiivne tehnoloogialahendus, mis suudab vähendada CO2-heidet viisil, mis on ainult osaliselt kaetud mõõtmistega, mis on tehtud komisjoni määruses (EÜ) nr 692/2008 (7) sätestatud uue Euroopa sõidutsükli kohase heitekatse käigus. Hindamine näitab, et heakskiidetud ökoinnovatsiooniga on võimalik vähendada CO2-heidet samadel tingimustel ka teiste sõidukikategooriate puhul.
(9)

12. ja 13. detsembril 2002 Kopenhaagenis toimunud Euroopa Ülemkogu kohtumisel võeti vastu deklaratsioon, milles märgitakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel“ osalisriigid ning on sellest tulenevalt sõlminud NATOga kahepoolsed julgeolekukokkulepped,
(7)

Erandina tööeeskirjade VI reegli punkti 2 teisest lõigust ja VII reegli punkti 2 teisest lõigust peaks valikukomisjonil olema võimalus esitada nõukogule põhjendatud arvamus ainult kahe nõuetele vastava kandidaadi kohta, kui on piisavalt tõendeid, et liikmesriigil on tema erandlikku olukorda arvesse võttes objektiivselt võimatu leida kolmas nõuetele vastav kandidaat mõistliku aja jooksul, hoolimata sellest, et see liikmesriik on teinud selleks kõik vajalikud jõupingutused. Valikukomisjon peaks sellist võimalust kasutama vaid siis, kui kandidaat võtab oma kandidatuuri tagasi või kui valikukomisjon peab kandidaati nõuetele mittevastavaks ja kui asjaomane liikmesriik on juba nimetanud uue kandidaadi vähemalt ühel korral tööeeskirjade reegli VI punkti 2 või reegli VII punkti 2 kohaselt. Sellises olukorras peaks valikukomisjonil olema võimalik saata nõukogule arvamus kahe nõuetele vastava kandidaadi kohta ning nõukogul peaks olema võimalik Euroopa prokurör ametisse nimetada ainult kahe nõuetele vastava kandidaadi hulgast.
(4)

Kosovo on esitanud taotluse, et ta kantaks otsuse 2007/777/EÜ II lisa 2. osa loetellu kolmanda riigina, kust lubatakse liitu tuua kaupu, mis on saadud kodulindudelt ja tehistingimustes peetavatelt uluklindudelt (v.a silerinnalised linnud) ning mis on läbinud eritöötluse C või D; Kosovo on esitanud asjakohase teabe. Eelkõige on Kosovo esitanud tagatise, et kodulindudelt saadud tooraine on pärit kas liikmesriikidest või kolmandatest riikidest, kellel on lubatud kõnealust toorainet liitu eksportida, ning kinnitanud, et kõnealuseid tooteid töödeldakse vastavalt nõuetele.
(4)

Tänu hindamisjärgus teadusuuringutele ja katseprojektidele, millest ilmneb, et kütuseelemente on võimalik edaspidi veelgi tõhusamalt rakendada (FCShip, Felicitas, METHAPU ja MC-WAP), on meretranspordis praegu selles valdkonnas mitmeid konkreetseid arengusuundi.
(2)

Otsuses (EL) 2020/430 sätestatakse, et kui see on põhjendatud erandlike asjaolude jätkumisega, võib nõukogu kõnealuse otsuse kehtivust pikendada. Otsusega (EL) 2020/556 (3) pikendas nõukogu 21. aprillil 2020 otsuse (EL) 2020/430 artikliga 1 kehtestatud erandit alates 23. aprillist 2020 veel ühe kuu võrra. Kõnealune erand pidi kehtima kuni 23. maini 2020. Otsusega (EL) 2020/702 (4) pikendas nõukogu 20. mail 2020 otsuse (EL) 2020/430 artikliga 1 kehtestatud erandit veel kuni 10. juulini 2020.
(2)

Määruse (EÜ) nr 999/2001 artikli 5 lõikes 2 on sätestatud, et kui Maailma Loomatervise Organisatsioon (OIE) on paigutanud taotluse esitanud riigi ühte nendest kolmest kategooriast, võib teha otsuse liidu kategooria ümberhindamise kohta. Määruses (EÜ) nr 999/2001 on viidatud OIEle, kuna organisatsioonil on maismaaloomade tervise koodeksi (2) sätete kohaselt määrav roll OIE liikmesriikide ja tsoonide liigitamisel vastavalt neis esinevale BSE-riskile.
(7)

Uus-Kaledoonia kohta on lisatud märge veiseid, vesiviljelust, looduslikke ulukeid, tehistingimustes peetavaid ulukeid ja mett käsitlevasse loetellu. Kõnealune kolmas riik on aga komisjonile teatanud, et ta ei ekspordi enam liitu veiseliha ja looduslikke ulukeid ning et vesiviljeluskava hõlmab ainult koorikloomi. Seepärast tuleks Uus-Kaledoonia kohta tehtud märge veiste ja looduslike ulukite puhul loetelust eemaldada ja lisada loetellu täpsustus, millega piiratakse vesiviljeluse heakskiitmist üksnes koorikloomadega.
(4)

Täiendavalt otsustas EKP nõukogu pikendada kavandatud PEPP netoostude teostamise aega kuni vähemalt juuni lõpuni 2021 või vajaduse korral veel rohkem, mis on igal juhul pärast EKP nõukogu seisukohta, et COVID-19 kriisietapp on möödunud. Vähima ostudeks kavandatud tähtaja pikendamine viib netoostud kooskõlla ajaga, mil eeldatakse raskeimaid COVID-19ga seotud piiranguid tavalisele majandustegevusele ning seega nõrka inflatsioonisurvet.
„15.

GHWELL, Khalifa teise nimega AL GHWEIL, Khalifa AL-GHAWAIL, Khalifa GHAWIL, Khalifa Mohamed

Sünniaeg: 1. jaanuar 1956 või 1. jaanuar 1951 Sünnikoht: Misurata, Liibüa Kodakondsus: Liibüa Passi number: A005465 (Liibüa), välja antud 12. aprillil 2015, aegus 11. aprillil 2017 ning J690P666 (Liibüa), välja antud 12. juunil 2016, aegub 11. juunil 2024 Sugu: mees Aadress: Qasr Ahmed Street, Misurata, Libya

Khalifa Ghwell oli rahvusvaheliselt tunnustamata rahvuskongressi (tuntud ka kui „rahvusliku päästmise valitsus“) nn peaminister ja kaitseminister ning oli seega vastutav selle tegevuse eest. Khalifa Ghwell näitas 7. juulil 2015 oma toetust seitsmest brigaadist koosnevale uuele sõjalisele rühmitusele Steadfastness Front (Alsomood), mis moodustati, et takistada rahvusliku ühtsuse valitsuse moodustamist Tripolis; Khalifa Ghwell osales koos rahvuskongressi nn presidendi Nuri Abu Sahmainiga rühmituse moodustamise allkirjatseremoonial. Rahvuskongressi nn peaministrina on Ghwell etendanud keskset rolli, et takistada Liibüa poliitilise kokkuleppe alusel loodud rahvusliku kokkuleppe valitsuse moodustamist. Tripoli rahvuskongressi nn peaministri ja kaitseministrina andis Ghwell 15. jaanuaril 2016 käsu vahistada kõik rahvusliku kokkuleppe valitsuse peaministrikandidaadi poolt ametisse nimetatud uue julgeolekurühma liikmed, kes peaksid Tripolisse sisenema. Ta andis 31. augustil 2016 käsu, et nn rahvusliku päästmise valitsuse nn peaminister ja nn kaitseminister pöörduksid tagasi tööle, pärast seda kui esindajatekoda oli rahvusliku kokkuleppe valitsuse tagasi lükanud.
Artiklisse 10 lisatakse järgmine lõige:

„4. EUTM RCA ühiste kulude lähtesumma ajavahemikul 20. septembrist 2020 kuni 19. septembrini 2022 on 36 960 000 eurot. Otsuse (ÜVJP) 2015/528 artikli 25 lõikes 1 osutatud lähtesumma protsent on 0 % ning kõnealuse otsuse artikli 34 lõikes 3 osutatud protsent on 10 % kohustuste kohta ja 0 % maksete kohta.“
1.

GAO Qiang

Sünnikoht: Shandongi provints, Hiina Aadress: Room 1102, Guanfu Mansion, 46 Xinkai Road, Hedong District, Tianjin, Hiina Kodakondsus: Hiina Sugu: mees

Gao Qiang on seotud operatsiooniga Cloud Hopper, mis on selliste väljastpoolt liitu pärinevate märkimisväärse mõjuga küberrünnete seeria, mis kujutavad liidule või selle liikmesriikidele välisohtu, ning märkimisväärse mõjuga küberrünnete seeria, mis on suunatud kolmandate riikide vastu. Operatsiooni Cloud Hopper käigus rünnati rahvusvaheliste ettevõtjate infosüsteeme kuues maailmajaos, sealhulgas liidus asuvate ettevõtjate omasid, ning saadi loata juurdepääs tundlikele äriandmetele, põhjustades sellega suurt majanduslikku kahju. Operatsiooni Cloud Hopper korraldaja on tuntud nime all APT10 (Advanced Persistent Threat 10) (teise nimega Red Apollo, CVNX, Stone Panda, MenuPass ja Potassium). Gao Qiangi võib olla seotud APT10ga, sealhulgas APT10 juhtimis- ja kontrollitaristuga. Lisaks töötas Gao Qiang Huaying Haitai heaks, mis on operatsiooni Cloud Hopper toetamise ja hõlbustamise eest loetellu kantud üksus. Tal on sidemed Zhang Shilongiga, kes on samuti kantud loetellu seoses operatsiooniga Cloud Hopper. Gao Qiangi seostatakse seega nii Huaying Haitai kui ka Zhang Shilongiga.
(4)

Võttes arvesse raskusi, millega liikmesriigid COVID-19 kriisi lahendamisel silmitsi seisavad, ja asjaolu, et uued sätted rajanevad põhimõttel, et direktiivides (EL) 2017/2455 ja (EL) 2019/1995 sätestatud normide kohaldamise tagamiseks peavad kõik liikmesriigid ajakohastama oma IT-süsteeme ning tagama teabe kogumise ja edastamise ning maksete tegemise muudetud kordade alusel, on vaja kõnealuste direktiivide ülevõtmise ja kohaldamise tähtpäevad kuue kuu võrra edasi lükata. Kuue kuu võrra edasilükkamine on asjakohane, kuna viivitus peaks olema võimalikult lühike, et minimeerida täiendavat eelarvekahju liikmesriikidele.
(7)

Meetme üks tagajärgi on asjaolu, et kaubatarnijad või teenuseosutajad, kes on maksukohustuslased, ei saa sisendkäibemaksu maha arvata oma tarnitud kauba või osutatud teenuste eest saadud käibemaksust. Need kaubatarnijad või teenuseosutajad võivad pidevalt olla krediidipositsioonis ja neil võib olla vaja taotleda maksuahaldurilt sisendkäibemaksu tagastamist. Itaalia esitatud teabe kohaselt on maksukohustuslastel, kes teevad jagatud maksmise mehhanismiga hõlmatud tehinguid sellistest tehingutest tuleneva krediidi piires, on õigus saada asjakohast käibemaksukrediiti eelisjärjekorras. See tava tähendab, et jagatud maksmise mehhanismiga seotud tagasimaksetaotlusi menetletakse võrreldes mitteprioriteetsete tagasimaksetega nii eeluurimise kui ka tasumisele kuuluvate summade maksmise ajal eelisjärjekorras.
(3)

Liikmesriikide poolt otsuse (EL) 2020/491 alusel tehtud import on olnud kasulik, sest riiklikud organisatsioonid või liikmesriikide pädevate asutuste heakskiidetud organisatsioonid on saanud juurdepääsu vajalikele meditsiiniseadmetele ja isikukaitsevahenditele, mille varud on napid. Asjaomaste kaupadega seotud statistika on näidanud, et impordinäitajad on ikka veel kõrged. Kuna COVID-19 nakkuste arv liikmesriikides kujutab endast endiselt ohtu rahvatervisele ja kuna COVID-19 pandeemia vastu võitlemiseks vajalike kaupu liikmesriikides ikka veel napib, on vaja pikendada otsuses (EL) 2020/491 sätestatud kohaldamisaega kolme kuu võrra.
(12)

Seoses rakendusotsustes (EL) 2019/313 ja (EL) 2019/314 esitatud „eraldi meetodi“ puhul välja pakutud muudatustega, mis käsitlevad 48-voldise mootori-generaatori kasuteguri mõõtmisel kasutatavat pingetaset ja 48 V/12 V alalispingemuunduri kasuteguri mõõtmisel kasutatavat väljundvoolu, leitakse, et pärast nende muudatuste tegemist võidakse CO2-heite vähenemise mõõtmisel saada vähemkonservatiivseid tulemusi. Taotluste esitajad on väitnud, et muudatused on põhjendatud, kuna need kajastaksid paremini tegelikke sõidutingimusi. Selle väite toetuseks esitatud tõendeid ei saa siiski pidada piisavaks, eelkõige taotluse toetuseks tehtud uuringute piiratuse tõttu ja seetõttu, et puuduvad tõendid, mis toetaksid väljundvoolu muutmist 48 V/12 V alalispingemuunduri kasuteguri mõõtmiseks. Sellest lähtuvalt leitakse, et vastavate rakendusotsuste (EL) 2019/313 ja (EL) 2019/314 lisa punktis 3 sätestatud „eraldi meetodi“ asjaomaseid aspekte ei tohiks taotlustes esitatud teabe põhjal muuta.
(1)

määruse (EL) nr 1073/2013 (EKP/2013/38) artikli 8 lõike 2 kohaselt võib teha erandeid aruandlusnõuetest investeerimisfondidele, mille suhtes kohaldatakse riigi raamatupidamiseeskirju, mille kohaselt võib varasid hinnata kvartaalsest väiksema sagedusega. Samuti on sätestatud, et EKP nõukogu teeb otsuse investeerimisfondide liikide kohta, mille suhtes riikide keskpangad (RKPd) võivad kohaldada erandeid. Nende investeerimisfondide liikide nimekiri on toodud EKP nõukogu poolt vastu võetud otsuses.
(5)

Nagu on märgitud rakendusotsuses (EL) 2018/820, on viimastel aastatel esinenud Madalmaades sõnnikukäitluspoliitika rakendamisel tagasilööke, mis on viinud olukorrani, kus on põhjust tunda muret seoses võimaliku pettusega. See olukord nõudis Madalmaadelt rohkem jõupingutusi, et hoida ära pettusi sõnnikupoliitika rakendamisel. Kuigi Madalmaade 6. tegevusprogrammis nähakse juba ette meetmed, mille eesmärk on kontrolli ja inspekteerimise tugevdamine Madalmaade sõnnikupoliitika eeskirjade üldise järgimise parandamiseks, tuleb teha täiendavaid jõupingutusi, et edendada nende tõhusat rakendamist ja täielikku järgimist. Need jõupingutused peaksid hõlmama täiustatud jõustamisstrateegia loomist, mille puhul võetakse ühtlasi arvesse Euroopa Parlamendi ja nõukogu direktiivi 2008/99/EÜ (6) sätteid. Kõnealune strateegia pidi põhinema sõltumatul hinnangul Madalmaade sõnnikupoliitika eeskirjade järgimise kohta, sisaldama konkreetseid meetmeid, mille eesmärk on veelgi tugevdada inspekteerimist ja kontrollimist, ning hõlmama selget metoodikat piisavalt hoiatavate karistuste ja sanktsioonide määramiseks. Seepärast oli põhjendatud, et rakendusotsuse (EL) 2018/820 kehtivusaega piirati, et Madalmaad saaksid rakendada täiustatud jõustamisstrateegia täies ulatuses.
(2)

Euroopa Liidu ja Šveitsi Konföderatsiooni vaheline kasvuhoonegaaside heitkogustega kauplemise süsteemide sidumise leping (2) (edaspidi „leping“) allkirjastati 23. novembril 2017 ja see jõustus 1. jaanuaril 2020. Lepingus on sätestatud, et ELi HKSist tuleb välja jätta lennud Šveitsi territooriumil asuvatelt lennuväljadelt Euroopa Majanduspiirkonnas (EMP) asuvatele lennuväljadele.
1)

artikli 2 lõikele 1 lisatakse punktid g, h, i, j, k, l, m, n ja o: „g) „rakenduse kasutaja“ – isik, kelle valduses on nutiseade ja kes on alla laadinud kontakti tuvastamiseks ja sellest teavitamiseks kasutatava heakskiidetud mobiilirakenduse ning kasutab seda; h) „kontakti tuvastamine“ – meetmed, mida rakendatakse eesmärgiga selgitada välja isikud, kes on kokku puutunud tõsise piiriülese terviseohu allikaga Euroopa Parlamendi ja nõukogu otsuse nr 1082/2013/EL (*1) artikli 3 punkti c tähenduses; i) „riiklik kontakti tuvastamise ja sellest teavitamise mobiilirakendus“ – nutiseadmetes, eelkõige nutitelefonides, käitatav riiklikul tasandil heaks kiidetud tarkvaraline rakendus, mis on tavaliselt projekteeritud ulatuslikult ja sihipäraselt veebiressursse kasutama, mis suudab töödelda lähedusandmeid ja iga nutiseadme paljude andurite kogutavat muud kontekstiteavet, selleks et tuvastada SARS-CoV-2ga nakatunutega toimunud kontaktid ja hoiatada isikuid, kes võivad olla SARS-CoV-2ga kokku puutunud. Nende mobiilirakenduste abil on võimalik tuvastada teiste Bluetoothi tehnoloogiat kasutavate seadmete olemasolu ja vahetada internetti kasutades teavet põhiserveritega; j) „födereeritud värav“ – võrguvärav, mida haldab komisjon turvalise IT-vahendi kaudu ning mis võtab vastu, säilitab ja teeb liikmesriikide põhiserverite vahel kättesaadavaks minimaalse isikuandmete kogumi, et tagada riiklike kontakti tuvastamise ja sellest teavitamise mobiilirakenduste koostalitlusvõime; k) „võti“ – kordumatu ajutine identifikaator, mis on seotud rakenduse kasutajaga, kes on teatanud SARS-CoV-2ga nakatumisest või kes võib olla SARS-CoV-2ga kokku puutunud; l) „nakatumise kinnitus“ – meetod, mida kasutati SARS-CoV-2 nakkuse kinnitamiseks, see tähendab, et kas rakenduse kasutaja teatas sellest ise või tulenes see riikliku tervishoiuasutuse kinnitusest või laboratoorsest uuringust; m) „huvialused riigid“ – liikmesriik või liikmesriigid, kus rakenduse kasutaja on 14 päeva jooksul enne võtmete üleslaadimise kuupäeva viibinud ja kus ta on riikliku kontakti tuvastamise ja sellest teavitamise heakskiidetud mobiilirakenduse alla laadinud ja/või kus ta on reisinud; n) „võtmete päritoluriik“ – liikmesriik, kus asub võtmed födereeritud väravasse üles laadinud põhiserver; o) „logiandmed“ – födereeritud värava kaudu töödeldavate andmete vahetamise ja neile juurdepääsuga seotud tegevuse automaatne salvestus, mis näitab eelkõige töötlemistoimingu liiki, töötlemistoimingu kuupäeva ja kellaaega ning andmeid töötleva isiku tunnust. (*1) Euroopa Parlamendi ja nõukogu 22. oktoobri 2013. aasta otsus nr 1082/2013/EL tõsiste piiriüleste terviseohtude kohta ja millega tunnistatakse kehtetuks otsus nr 2119/98/EÜ (ELT L 293, 5.11.2013, lk 1).“;"
(3)

Nõukogu võttis 22. mail 2019 vastu otsuse (ÜVJP) 2019/832, (3) milles sätestatakse, et ilma et see piiraks tema põhivolitusi Nigeris, peab EUCAP Sahel Niger toetama Saheli piirkonna ÜJKP tegevuse piirkonnaüleseks muutmist.
(2)

Otsuses (EL) 2020/430 sätestatakse, et kui see on põhjendatud erandlike asjaolude jätkumisega, võib nõukogu kõnealuse otsuse kehtivust pikendada. Otsusega (EL) 2020/556 (3) pikendas nõukogu 21. aprillil 2020 otsuse (EL) 2020/430 artikliga 1 kehtestatud erandit alates 23. aprillist 2020 veel ühe kuu võrra. Kõnealune erand pidi kehtima kuni 23. maini 2020. Otsusega (EL) 2020/702 (4) pikendas nõukogu 20. mail 2020 otsuse (EL) 2020/430 artikliga 1 kehtestatud erandit veel kuni 10. juulini 2020. Otsusega (EL) 2020/970 (5) pikendas nõukogu 3. juulil 2020 seda erandit veel kuni 10. septembrini 2020.
(13)

Tootjatel peaks olema võimalus taotleda tüübikinnitusasutuselt tõhusate valgusdiood-välisvalgustite kasutamisest tuleneva CO2 heite vähenemise sertifitseerimist, kui käesolevas otsuses sätestatud tingimused on täidetud. Selleks peaksid tootjad tagama, et sertifitseerimistaotlusele on lisatud sõltumatu sertifitseeritud asutuse kontrolliaruanne, milles kinnitatakse, et kõnealune innovatiivne tehnoloogialahendus vastab käesolevas otsuses sätestatud tingimustele ning et heite vähenemine on kindlaks tehtud vastavalt käesolevas otsuses sätestatud katsemetoodikale.
(2)

Soome pädev asutus teatas komisjonile, et ta on lõpule viinud kõik likvideerimismeetmed Ahvenamaa maakonnas viirusliku hemorraagilise septitseemia (VHS) programmi raames ja alustanud sellele järgnevate seiremeetmete võtmisega, et kuulutada piirkond taudivabaks. Seepärast tuleks Ahvenamaa maakond otsuse 2009/177/EÜ I lisa B osast välja jätta ning kanda selle asemel kõnealuse lisa A osasse, kuna selle maakonna suhtes kohaldatakse heakskiidetud seireprogrammi.
(1)

19. novembril 2019 esitasid tootjad FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s ja Ford-Werke GmbH (edaspidi „taotluse esitajad“) ühiselt komisjoni rakendusmääruse (EL) nr 725/2011 (2) artikli 12a kohase taotluse muuta komisjoni rakendusotsust (EL) 2016/587 (3) nii, et kõnealuse otsusega uuendusliku tehnoloogiana heaks kiidetud tõhusate valgusdiood-välisvalgustite (edaspidi „LED-välisvalgustid“) alla kuuluksid ka teatavatel alternatiivkütustel töötada saavate sõiduautode valgustid.
(3)

Võttes arvesse, et COVID-19 puhang on liikmesriike ja nende pädevaid asutusi seni erinevalt mõjutanud ja et haiguspuhangu edasist arengut ei ole veel võimalik prognoosida, tuleb olukorda pidevalt jälgida. Vajaduse korral tuleks käesolevat otsust vastavalt muuta ja lubada liikmesriikidel omavahel täiendavaid kokkuleppeid sõlmida,
(11)

Sulfametoksasooli ja trimetoprimi kasutatakse sageli, kuid mitte alati, koos nende väidetava koostoime tõttu; neid saab ja tuleks analüüsida koos, kuigi need ei ole nimekirjas ühte rühma koondatud. Venlafaksiin ja selle metaboliit on koondatud ühte rühma nende võimaliku kumulatiivse mõju tõttu; neid saab ja tuleks analüüsida koos. Asooli sisaldavad ained on koondatud rühma, sest neil on sama toimemehhanism ja neil võib olla ka kumulatiivne mõju, kuigi nende heitkogused pärinevad mitmesugustest allikatest ja tõenäoliselt need muutuvad aja jooksul; neid saab ja tuleks analüüsida koos. Kaht fungitsiidi, mille heitkogused on tõenäoliselt muutlikud, võib, kuid ei pea analüüsima koos.
(10)

Seepärast tuleb Euroopa Liidu Teataja C-seeriast kustutada järgmiste harmoneeritud standardite viited, arvestades, et need standardid on läbi vaadatud või neid on muudetud või parandatud, ning nende standardite võimalike muudatuste või paranduste viited, mis on avaldatud Euroopa Liidu Teatajas: EN 60691:2003, EN 60728-11:2010, EN 60934:2001, EN 60974-2:2013, EN 60974-3:2014, EN 60974-5:2013, EN 60974-7:2013, EN 61535:2009, EN 61558-1:2005, EN 61851-1:2011, EN 62275:2015, EN 669-1:2018, EN 61439-3:2012, EN 61557-9:2015, EN 62026-3:2015, EN 60335-1:2012, EN 60335-2-4:2010, EN 60335-2-5:2015, EN 60335-2-7:2010, EN 60335-2-12:2003, EN 60335-2-13:2010, EN 60335-2-17:2013, EN 60335-2-35:2016, EN 60335-2-47:2003, EN 60335-2-48:2003, EN 60335-2-49:2003, EN 60335-2-52:2003, EN 60335-2-61:2003, EN 60335-2-66:2003, EN 60335-2-84:2003, EN 60335-2-87:2002, EN 60335-2-98:2003, EN 60669-1:2018, EN 60947-5-4:2003, EN 61347-2-7:2012, EN 61347-2-11:2001, EN 61386-1:2008 ja EN 62035:2014. Rakendusotsuse (EL) 2019/1956 II lisas on loetletud direktiivi 2014/35/EL toetuseks koostatud harmoneeritud standardite viited, mis kustutatakse Euroopa Liidu Teataja C-seeriast. Seega on asjakohane lisada nimetatud viited kõnealusesse lisasse.
Laskemoonatööstuse osakonna asedirektor. Laskemoonatööstuse osakond, mille ÜRO Julgeolekunõukogu kandis loetellu 2. märtsil 2016, on seotud KRDV raketiprogrammi põhiaspektidega. Laskemoonatööstuse osakond vastutab KRDV ballistiliste rakettide (sh Taepo Dong-2) arendamise, relvatootmise ning teadus- ja arendustegevuse programmide järelevalve eest. Second Economic Committee (teine majanduskomitee) ja Second Academy of Natural Sciences (Teine Loodusteaduste Akadeemia), mis kanti samuti loetellu 2010. aasta augustis, alluvad laskemoonatööstuse osakonnale (MID). Laskemoonatööstuse osakond on viimastel aastatel teinud tööd, et arendada mobiilset kontinentidevahelist ballistilist raketti KN08. HONG on mitmel korral saatnud KIM Jong-uni tuumarelva- ja ballistiliste rakettide alaste programmide väljatöötamisega seotud üritustel ning arvatakse, et tal oli oluline roll KRDV tuumakatsetuses 6. jaanuaril 2016. Korea töölispartei keskkomitee asedirektor. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Osales uut tüüpi kontinentidevahelise ballistilise raketi mootori gaasijoa maapealsel katsetamisel 2016. aasta aprillis.

22.

RI Hak Chol

RI Hak Chul; RI Hak Cheol

Sünniaeg: 19.1.1963 või 8.5.1966 Passi numbrid: 381320634, PS- 563410163 Sugu: mees

20.5.2016
2)

Lisatakse järgmine artikkel: „Artikkel 13a Projektiüksus 1. EUAM RCA-l on projektiüksus projektide kindlaksmääramiseks ja rakendamiseks. EUAM RCA toetab oma volitustega seotud valdkondades ja oma eesmärkide toetamiseks asjakohasel juhul liikmesriikide ja kolmandate riikide poolt nende vastutusel läbiviidavaid projekte ja annab nendega seoses nõu. 2. Võttes arvesse lõiget 3, on EUAM RCA volitatud kasutama liikmesriikide või kolmandate riikide rahalist panust, et viia ellu projekte, mille puhul on kindlaks tehtud, et need täiendavad järjekindlal moel EUAM RCA teisi tegevusi, kui projekt a) on ette nähtud käesoleva otsusega seotud finantsselgituses või b) lisatakse missiooni juhi taotlusel volituste kestuse ajal muudatusena nimetatud finantsselgitusse. EUAM RCA sõlmib panustavate riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUAM RCA on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või panustavad riigid pidada liitu või kõrget esindajat vastutavaks EUAM RCA tegevuse või tegevusetuse eest nimetatud riikide vahendite kasutamisel. 3. Projektiüksusele kolmandate riikide poolt antava rahalise panuse vastuvõtmise kiidab heaks poliitika- ja julgeolekukomitee.“
„g)

14,5 mm või väiksema kaliibriga relvade ning spetsiaalselt selliste relvade jaoks loodud laskemoona ja komponentide, relvastamata sõjaväemaismaasõidukite ja selliste sõjaväemaismaasõidukite, millele on monteeritud 14,5 mm või väiksema kaliibriga relvad, ning nende varuosade, reaktiivgranaadiheitjate ja spetsiaalselt selliste relvade jaoks loodud laskemoona müümise, tarnimise, üleandmise või ekspordi ning nendega seotud abi andmise suhtes Kesk-Aafrika Vabariigi julgeolekujõududele, sealhulgas riigi tsiviilõiguskaitse institutsioonidele, kui sellised relvad, laskemoon, komponendid ja sõidukid on ette nähtud üksnes Kesk-Aafrika Vabariigi julgeolekusektori reformi protsessi toetamiseks või selle raames kasutamiseks, millest on komiteed eelnevalt teavitatud;